钦定古今图书集成/历象汇编/岁功典/第027卷 > 金陵元夕篇 郑之文
## 钦定古今图书集成/历象汇编/岁功典/第027卷 > 金陵元夕篇 郑之文

“朱楼隐轸薄层霄，渌水萦堤荡画桥。十里香风吹紫
陌，一年明月始今宵。今宵无处无箫鼓，佳丽名都较
得数。美酒留连𢬵十千，少年欢笑唯三五。三五年时
二八游，个侬无赖逐风流。香轮宝勒纷填巷，翠烛红
灯拥上楼。楼前九陌连三市，中有侯家通戚里。千蝶春星舞袖翻，九枝夜阁歌钟起。歌舞唯应此夕陈，鱼
龙百戏竞争新。银花绛树开千丈，佛火神灯照百轮。
花灯在处如人好，半醉筵前看鲍老。”“何客灯前到肯
迟，何人花下归能早。”“花下灯前出画裙，衣香一路暗
氤氲。不知南陌人如月，且道东门女似云。”“云移月堕
欢难歇，虬水丁东霜渐咽。郎心尚逐紫驑嘶，妾意先
憎乌𣓌舌。”“归去烧灯总不眠，含情脉”脉定相牵。馀宵
冷焰留红烛，明日芳尘拾翠钿。